Diari Oficial de la Generalitat Valenciana


Sumari del DOGV 3949, del 28-02-2001 (2001/1701)

Informació pública del programa d'actuació integrada del carrer del Trinquet.
-----------------------------------------------------------------------------

### Dades del document

Número de DOGV
:   3949

Data del DOGV
:   28-02-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/1701


Organisme emissor
:   Ajuntament de l'Eliana

Tipus de document
:   Anunci

Informació pública del programa d'actuació integrada del carrer del Trinquet. [2001/Q1701]
  
José María Ángel Batalla, alcalde president de l'Ajuntament de l'Eliana, faig saber:
  
Que el Ple de l'Ajuntament, en la sessió feta amb caràcter ordinari el dia 27 de juliol de 2000, va adoptar, entre uns altres, l'acord següent:
  
Primer
  
A la vista de la sol·licitud presentada per l'aspirant a urbanitzador i d'acord amb els documents aportats per aquest, modificar l'acord de l'Ajuntament en Ple de 16 de desembre de 1999, en el sentit recollit a la part expositiva d'aquest acord, tot mantenint-ne la resta.
  
Segon
  
La gestió indirecta del programa denominat carrer del Trinquet, aprovar i adjudicar el programa segons l'AT d'aquest i declarar urbanitzador Ferrerons Señer, CB, tot i que l'eficàcia d'aquest romandrà suspesa fins que s'inscriga al Registre de Programes.
  
El supòsit d'exigència fet per la Conselleria d'Obres Públiques, Urbanisme i Transports de document de planejament i la consecució d'aquest roman regulat al conveni.
  
Tercer
  
Acceptar l'al·legació formulada pel senyor Javier Muñoz Coll i denegar les presentades per l'associació de veïns Camp del Túria i el senyor Emilio Ortega Navarro.
  
Quart
  
Modificar el conveni proposat, segons els informes tècnics emesos en data 25 de novembre de 1999, 18 i 19 de juliol de 2000, el text del qual es redacta amb les modificacions recollides a la part expositiva d'aquest acord, i s'anul·len els documents integrants del programa que el contradiguen, conveni que per a major claredat s'adjunta com a annex I que s'aprova, i que caldrà subscriure's en el termini de 10 dies, des de la notificació d'aquest acord.
  
Cinqué
  
Els informes emesos pels tècnics municipals s'assumeixen íntegrament i valdran d'interpretació davant qualsevol dubte en la documentació que s'aprove.
  
Sisé
  
Acceptar l'aplicació de quotes d'urbanització que hauran de seguir el tràmit exigit legalment.
  
Seté
  
Una vegada subscrit el conveni, s'haurà de comunicar a la Conselleria d'Obres Públiques, Urbanisme i Transports l'aprovació del programa d'actuació integrada per a inscriure'l al registre corresponent.
  
Una vegada inscrit, es publicarà l'aprovació definitiva del programa d'actuació integrada. El cost anirà a càrrec de l'urbanitzador.
  
Vuité
  
Notificar a les persones interessades aquest acord.
  
Nové
  
Facultar l'alcalde president per a la firma del conveni, així com qualsevol altra actuació que calga per a donar efectivitat a aquest acord.
  
Contra aquest acord, que posa fi a la via administrativa, s'hi pot interposar un recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos, comptadors des de l'endemà de la recepció de la notificació; potestativament, podeu interposar un recurs de reposició davant el mateix òrgan que ha adoptat l'acord que es notifica, en el termini d'un mes, comptadors des de l'endemà de la data de notificació, sense perjudici que s'hi puga interposar qualsevol altre recurs que es considere escaient. Una vegada interposat un recurs potestatiu de reposició no es podrà interposar el contenciós fins que es resolga expressament el primer o s'haja produït la desestimació presumpta d'aquest, cosa que tindrà lloc una vegada ha transcorregut el termini d'un mes des de la interposició. Tot això de conformitat amb el que s'estableix en la Llei 29/1998, de 13 de juliol, Reguladora de la Jurisdicció Contenciosa Administrativa, i de l'article 116 i concordants de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.